रमेसर काका बहुते बड़हन भजपाई हउअन। ना, ना, भजपाई ना एगो छोट-मोट किसान हउअन। भजपाई ए से ना की उ कंगरेस से तंग आ के चाहतन रहने हं की मोदी के सरकार बनो ताकी अच्छा दिन आ जाव। दुख-दरद त सायद केहू ना मेटा पाई पर हँ इ त जरूर हो सकेला की नया सरकार जब अपनी नया सकारात्मक सोच से काम करी त दुख-दरद में कमी जरूर आई। देस अंतररास्ट्रीय स्तर पर मजबूत होई। नया-नया बिकास के काम होई त देस तरक्की की रास्ता पर आगे बढ़ी। अउर जब देस आगे बढ़ी त देसवासी भी आगे बढ़िहें। रमेसर काका दूरदरसी मनई हँउअन, उनकर कहनाम बा की अगर हमरी समय में भले न दुख-दरद मिटो पर लइकन-फइकन की समय में त जरूर ए सरकार के सकारात्मक काम के परिनाम लउकी। हम भले दुख-महँगाई में जी लीं, अधे पेट खाईं पर लइका-फइका त सकुन से जीहेंसन। इसे सब सोच-बिचार के उ मोदी के मुरीद हो गइल बाने। पर रमेसर काका ठहरलें एगो आम अदमिए न। मोदी सरकार की अवते टरेन के किराया बढ़ते तनि उनकर दिमाग चकरियाइल अउर उ एक्के अच्छा दिन के संकेत मानतो बाने पर दिल पर हाथ लगावते ए के अच्छा दिन के संकेत नइखन मानत। उनकर कहनाम बा की बढ़ाहीं के रहल ह त कुछ अउर चीजन में बढ़ोतरी कइल गइल रहित।
Jun 24 2014, 21:23 via RSS
bho_Deva zsm_Latn